РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 07

от редовното заседание чрез видеоконферентна връзка 
 на Комисия „Управление на собствеността”
към Пленума на Висшия съдебен съвет, 
проведено на 19.03.2025 г.
/кратък/

Днес, 19.03.2025 г., сряда, от 10,00 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ:  Стефан Гроздев 
                                                                         ЧЛЕНОВЕ: Йордан Стоев 
                                                                                             Олга Керелска 
                                                                                             Пламен Найденов
                                                                                             Боян Новански
                                                                                        
          ОТСЪСТВА: Огнян Дамянов. 
                                                                   
          От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“, Стоян Димитров – началник отдел „СФСС“ и Стоянка Георгиева – главен експерт-инженер в отдел „СФСП“.

По т. 1 от дневния ред в заседанието взе участие г-н Мирослав Марков – административен ръководител на Районен съд – Шумен.

При обсъждането на т. 1 от дневния ред в заседанието взеха участие и експертите от отдел „Инвестиции и строителство“ – Минчо Стаев и Атанас Костов.

1.ОТНОСНО: Изслушване на административния ръководител на Районен съд – Шумен, поканен в изпълнение на решения на Комисия „Управление на собствеността“ към Пленума на Висшия съдебен съвет, взето по протокол № 03/05.02.2025 г., т. 2 и протокол № 04/19.02.2025 г., т. 1.

Г-н Мирослав Марков – административен ръководител на Районен съд -  Шумен изрази становището си пред членовете на Комисия „Управление на собствеността“ към Пленума на Висшия съдебен съвет във връзка със забава в реализирането на обект „Преустройство и ремонт на съществуваща сграда в ПИ83510.674.453 в сграда с пристройка за нуждите на Районен съд и Районна прокуратура – Шумен“, като акцентира върху възможностите за изпълнение на задълженията по сключения договор.
Становища по поставения въпрос изразиха и експертните сътрудници към Комисията.
След проведено обсъждане и зададени уточняващи въпроси от г-н Гроздев, г-жа Керелска, г-н Стоев и г-н Новански, г-н Стоев предложи на следващо заседание на комисията от дирекция „Управление на собствеността на съдебната власт“ да се докладва информация за етапа на изпълнение на СМР на обекта, усвояването на средствата по сключения договор за изпълнение на СМР, проблемите, които е необходимо да бъдат решени, с цел успешно приключване на СМР, и предложения за решаване на тези проблеми, като се изиска необходимата информация и от строителния надзор на обекта.
Предложението беше прието единодушно.
С оглед на горното,

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

1.1.		ВЪЗЛАГА на отдел „Инвестиции и строителство“, дирекция „Управление на собствеността на съдебната власт“ на следващо заседание на комисията да докладва информация за етапа на изпълнение на СМР на обект „Преустройство и ремонт на съществуваща сграда в ПИ83510.674.453 в сграда с пристройка за нуждите на Районен съд и Районна прокуратура – Шумен“, усвояването на средствата по сключения договор за изпълнение на СМР, проблемите, които е необходимо да бъдат решени, с цел успешно приключване на СМР, и да представи предложения за решаване на тези проблеми, като се изиска необходимата информация и от строителния надзор на обекта. 

-	Инвестиции и строителство:

2.ОТНОСНО: Становище във връзка с обществено обсъждане на Единни указания за кандидатстване с концепции за интегрирани териториални инвестиции /втора процедура/, вкл. по Програма „Развитие на регионите“ 2021-2027 г.

	Г-жа Керелска – член на Комисия „Управление на собствеността“ към ПВСС предложи проекта на решение по т. 2.1. да се допълни текст във връзка с изразяването на становище до Управляващият орган по Програма „Развитие на регионите“  2021-2027 г.  за допълване на проекта на Единните указания за кандидатстване с концепции за интегрирани териториални инвестиции по Програмата с обществени сгради. Предложението беше прието единодушно от останалите членове на Комисията.
С оглед на горното,

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	2.1.ПРИЕМА за необходимо и целесъобразно да бъде изпратено писмо до Управляващия орган по програма „Развитие на регионите“ 2021-2027 г. /Програмата/, с цел изразяване на становище, съгласно указания срок – 20 март 2025 г., по отношение преразглеждане  на обхвата и съдържанието на Единните указания за кандидатстване по Програмата в частта на вида допустими сгради и бенефициенти чрез включване като допустими бенефициенти органите на съдебната власт, за участие в Програмата по Приоритет 2.  
Мотиви: С Решение № C/2023/9266 final от 20.12.2023 г. на Европейската комисия за одобряване на нова версия на Програма „Развитие на регионите“ за периода 2021-2027 г. са посочени допустимите дейности и бенефициенти по Програмата. В проекта на Единните указания за кандидатстване с концепции за интегрирани териториални инвестиции по Приоритет 2 от Програмата, посочените сгради за получаване на безвъзмездна финансова помощ са само жилищни. 
2.2.СЪГЛАСУВА проект на писмо до Управляващият орган по програма „Развитие на регионите“  2021-2027 г., с цел изразяване на становище, съгласно указания срок – 20 март 2025 г., което да бъде предоставено за подпис на представляващия Висшия съдебен съвет и качено в Информационната система за управление и наблюдение на средствата от ЕС в България 2020.

3.ОТНОСНО: Проект на решение за възлагане на председателя на Върховен административен съд да упражни правомощията  си на възложител по чл.5, ал.2, т.7 от ЗОП и упълномощаване  да представлява  Висшия съдебен съвет, в качеството му на възложител по ЗУТ, във връзка с участие на съда с проектно предложение по Приоритет 1 „Интегрирано градско развитие“ на Програма „Развитие на регионите“ /ПРР/ 2021- 2027 г. 

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

3.1.ВЪЗЛАГА на дирекция „Управление на собствеността на съдебната власт“ в АВСС да включи в Инвестиционната програма на ВСС за 2025 г. обект: „Прилагане на мерки за енергийна ефективност в сградата на Върховния административен съд“ по Приоритет 1 „Интегрирано градско развитие“ на ПРР 2021-2027, вкл. акцесорни услуги, със сметна стойност в размер на 212 866,20 лв. 
3.2. ПРЕДЛАГА на комисия „Бюджет и финанси“ към ПВСС да бъде коригиран бюджета на Върховен административен съд по § 10-00 „Издръжка“ с финансови средства в размер на 2 500,00 лв., във връзка с решение по т. 6.2 от протокол №1/18.01.2018 г. от заседание на Пленума на Висшия съдебен съвет, за изготвяне на  документация за възлагане на обществена поръчка с предмет „Прилагане на мерки за енергийна ефективност  в сградата на Върховния административен съд“ по Приоритет 1 „Интегрирано градско развитие“ на ПРР 2021-2027.
3.3.ПРЕДЛАГА на Пленума на Висшия съдебен съвет да приеме следното решение:
1. ВЪЗЛАГА на председателя на Върховен административен съд да упражни правомощията си на възложител по чл. 5, ал. 2, т. 7 от ЗОП във връзка с организирането, провеждането и възлагането на обществена поръчка с предмет	„Прилагане на мерки за енергийна ефективност  в сградата на Върховния административен съд“ за обект по Приоритет 1 „Интегрирано градско развитие“ на ПРР 2021-2027.
2. УПЪЛНОМОЩАВА председателя на Върховен административен съд да представлява Висшия съдебен съвет, в качеството на възложител по ЗУТ, пред съответните държавни и общински органи, експлоатационните дружества, като подава заявления, получава документи, съгласува документация и др., с право да преупълномощава служители на Върховен административен съд и трети лица, във връзка с изпълнение на дейностите по  реализиране на обект „Прилагане на мерки за енергийна ефективност  в сградата на Върховния административен съд“ по Приоритет 1 „Интегрирано градско развитие“ на ПРР 2021-2027.
3.4.  ВНАСЯ предложението като редовна точка в следващо редовно заседание на Пленума на ВСС.
3.5. ИЗПРАЩА на Комисия „Бюджет и финанси“ към Пленума на Висшия съдебен съвет решението по т. 3.1, за сведение и по т. 3.2, по компетентност. 
3.6. ИЗПРАЩА решението на административния ръководител на Върховен административен съд, на разпореждане.

4.ОТНОСНО: Писмо от директора на Националния институт на правосъдието, във връзка с проведена пазарна консултация, в изпълнение на решение по т. 1 от протокол № 3/09.10.2024 г. на Комисия „Управление на собствеността“ към Пленума на ВСС, за реализиране на обект: „Изготвяне на инвестиционен проект и СМР за реконструкция и ремонт на имот, находящ се в гр. Банкя за нуждите на НИП“. 

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

4.1.ПРИЕМА за сведение писмо рег. № ВСС-14610/24/10.02.2025 г. от директора на Национален институт на правосъдието във връзка с реконструкцията и ремонта на имот, находящ се в гр. Банкя, ул. „Стефан Стамболов“ № 4, за създаване на Учебен комплекс на НИП, възложен за стопанисване на директора на НИП.   
4.2. ОТЛАГА вземането на решение по предложението на директора на НИП, изложено в  писмото по т. 4.1,  до приемане на Закона за държавния бюджет на Република България за 2025 г. и утвърждаване бюджета на съдебната власт.
4.3. ИЗПРАЩА решението на директора на НИП и на Комисия „Бюджет и финанси“ към Пленума на ВСС за сведение.

5.ОТНОСНО: Изпълнение на решение по т. 5.3 от протокол № 03/05.02.2025 г. на Комисия „Управление на собствеността“ към Пленума на Висшия съдебен съвет във връзка с писмо рег. № ВСС-12550/05.02.2025 г. от зам.и.ф.главен прокурор и писма рег. № ВСС-12550/14.02.2025 г. и рег. № ВСС-12550-26.02.2025 г. от административния ръководител на Апелативен съд – София.
След проведено обсъждане членовете на Комисията единодушно приеха Вариант 1 от предложения проект на решение, като в т. 5.3 бъде допълнен срок за предоставяне на исканата информация.
С оглед на горното,

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	5.1.ПРИЕМА за сведение писма рег. № ВСС-12550/05.02.2025 г. от заместник и.ф.главен прокурор,  рег.№.ВСС-12550/14.02.2025 г. и рег. № ВСС-12550/26.02.2025 г. от административния ръководител на Апелативен съд – София.
	5.2.ОТЛАГА вземането на решение по отношение разделяне и въвеждане на етапи на изпълнението на обект „Строително - ремонтни работи на Съдебна палата – гр. София, бул. „Витоша“ № 2, включващ фасади към вътрешни дворове, покрив на сградата, настилки на вътрешни дворове и проходи и втори етаж на сградата /откъм ул. „Лавеле“/, стаи с №№ 26, 27, 28 и 29 на I-ви сутерен /откъм ул. „Алабин“/ и преустройство на две гаражни клетки в работни помещения“.
	Мотиви: Въвеждането на етапност на изпълнението на обекта представлява промяна на инвестиционните намерения, доколкото  в Инвестиционната програма на ВСС е включено изпълнението на СМР за  целия обект  и акцесорните услуги за него. На административния ръководител на Апелативен съд – София  е  възложено  да упражни правомощията си на възложител по чл.5, ал.2, т.7 от ЗОП и е упълномощен да представлява Съдийската колегия на Висшия съдебен съвет, в качеството й на възложител по ЗУТ, във връзка с изпълнение на обекта. 
5.3.ВЪЗЛАГА на административния ръководител на Апелативен съд – София да предостави в срок от две седмици информация, с оглед сключения договор за упражняване на авторски надзор за обект „Строително - ремонтни работи на Съдебна палата – гр. София, бул. „Витоша“ № 2, включващ фасади към вътрешни дворове, покрив на сградата, настилки на вътрешни дворове и проходи и втори етаж на сградата /откъм ул. „Лавеле“/, стаи с №№ 26, 27, 28 и 29 на I-ви сутерен /откъм ул. „Алабин“/ и преустройство на две гаражни клетки в работни помещения“, в какъв размер ще са средствата, необходими за изготвяне на инвестиционен проект за преработка по реда на чл.154 от ЗУТ на одобрения проект за обекта, с цел въвеждане на етапност на изпълнението на СМР за него, както следва:
- Първи етап - СМР за ремонт на стаи №№31 до 47, 47А и 48 с прилежащ коридор на втория етаж на сградата (откъм ул. „Лавеле“ ) №№ 26, 27, 28 и 29 на първи сутерен (откъм ул. „Алабин“)
-	Втори етап - СМР за ремонт на вътрешни дворове, фасади, покрив и преустройство на гаражни клетки,
включително изготвяне на подробни количествено - стойностни сметки за всеки отделен етап на изпълнение, както и срока за изготвяне на този проект.
	Мотиви: За изпълнение на авторски надзор на строежа има сключен действащ договор между Апелативен съд – София и „АРХИТРАФ“ ООД. Целесъобразно е проектът за преработка на одобрения инвестиционен проект във връзка с въвеждане на етапност на изпълнението му да бъде възложен на същото дружество. 
	За приемане на решение за промяна на инвестиционните намерения на ВСС е необходимо да бъде предоставена допълнителна информация по отношение и на размера на допълнителните средства, които следва да бъдат осигурени за преработка на инвестиционния проект по реда на чл.154 от ЗУТ във връзка с въвеждане на етапност на изпълнението.
		5.4. ВЪЗЛАГА на административния ръководител на Апелативен съд – София да представи информация за срока, в който  коригираната документация за обществената по поръчка за избор на изпълнител на СМР за обекта по т. 5.2 ще бъде предоставена за преглед, съгласно решение по т. 6.4 от протокол № 1/18.01.2018 г. от заседание на Пленума на Висшия съдебен съвет.  
		5.5. ВЪЗЛАГА на дирекция „Управление на собствеността на съдебната власт“ да докладва преписката отново при получаване на информацията по т. 5.3. и т. 5.4, с оглед предложение до ПВСС, при необходимост. 
5.6. ИЗПРАЩА решението на и.ф главен прокурор, на разпореждане и на административния ръководител на Апелативен съд - София, за сведение и изпълнение. 

6.ОТНОСНО: Писмо рег. № ВСС-2031/18.02.2025 г. от Прокуратурата на Република България /ПРБ/ относно предоставяне на средства по бюджета на ПРБ за 2025 г., в т.ч. средства за текущи ремонти  през 2025 г. 

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	6.1.ПРИЕМА за сведение писмо рег. № ВСС - 2031/18.02.2025 г. от Прокуратурата на Република България /ПРБ/ относно предоставяне на средства за сметка на наличности по сметки от предходни години по бюджета за 2025 г.
	6.2.ОТЛАГА вземането на решение по предложението на и.ф. главен прокурор на Република България, изложено в  писмото по т. 6.1,  до приемане на Закона за държавния бюджет на Република България за 2025 г. и утвърждаване бюджета на съдебната власт.
	6.3.ВЪЗЛАГА на административния ръководител на Апелативен съд – София, в качеството на стопанисващ Съдебната палата, находяща се в гр. София, бул. „Витоша“ № 2, в кратък срок, от получаване на настоящето решение да представи становище във връзка с искане от и.ф. Главен прокурор на Република България за необходимостта от извършване на текущ ремонт за подмяна на 45 бр. прозорци в помещенията, ползвани от прокуратурата на третия етаж на Съдебната палата – София и 128 бр. отоплителни тела, както и възможността за възлагане на ремонта от ПРБ, заявен в писмо рег. № ВСС-2031/18.02.2025 г., до дирекция „Управление на собствеността на съдебната власт“, което да се докладва отново на заседание на Комисия „Управление на собствеността“ към Пленума на ВСС.
	6.4.ИЗПРАЩА решението, ведно с копие на писмо № ВСС-2031/18.02.2025 г. от ПРБ, на административния ръководител на Апелативен съд – София, за сведение и изпълнение, на и.ф.Главния прокурор на Република България, на разпореждане и на Комисия „Бюджет и финанси“ към Пленума на Висшия съдебен съвет, за сведение.

7.ОТНОСНО: Подготовка и провеждане на обществена поръчка с предмет: „Изработване на инвестиционен проект и извършване на СМР за основен ремонт и вътрешно преустройство на административна сграда на ул. „Г. С. Раковски“ № 134, гр. София“ във връзка с писмо от и.ф. главен прокурор на Република България.
КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

7.1. ПРИЕМА становището на отдел „Обществени поръчки“, дирекция „Правна“ и отдел „Инвестиции и строителство“, дирекция „Управление на собствеността на съдебната власт“ на АВСС.
7.2. СЪГЛАСУВА документацията за провеждане на обществена поръчка с предмет: „Изработване на инвестиционен проект и извършване на СМР за основен ремонт и вътрешно преустройство на административна сграда на ул. „Г. С. Раковски“ № 134, гр. София“, изпратена с писмо от и.ф. Главен прокурор на Република България, с предложението за допълване на документацията за възлагане на обществената поръчка, съгласно становището по т. 7.1.
7.3. ПРЕДЛАГА на Пленума на Висшия съдебен съвет да приеме следното решение:
1.	ВЪЗЛАГА на Главния прокурор на Република България да упражни правомощията си на възложител по чл. 5, ал. 2, т. 7 от ЗОП във връзка с провеждането и възлагането на обществена поръчка с предмет: „Изготвяне на инвестиционен проект за основен ремонт на обект – административна сграда, находяща се в гр. София, ул. „Г. С. Раковски“ № 134“, със сметна стойност в размер на 4 099 980,00 лв.
2.	УПЪЛНОМОЩАВА Главния прокурор на Република България да представлява Пленума на ВСС в качеството му на възложител по ЗУТ, пред съответните държавни и общински органи, експлоатационни дружества и други, като подава заявления, получава документи, съгласува документация и сключва договори и др., във връзка с изпълнение на обект: „Изготвяне на инвестиционен проект за основен ремонт на обект – административна сграда, находяща се в гр. София, ул. „Г.  С.  Раковски“  № 134“, включително с право да преупълномощава служители от администрацията на главния прокурор.
7.4. ВНАСЯ решението по т. 7.3 като редовна точка в следващо редовно заседание на Пленума на ВСС.
7.5. ИЗПРАЩА решението на и.ф. главен прокурор на разпореждане, ведно със становището.

-	Управление на собствеността:

8.ОТНОСНО: Изпълнение на решение на Комисия „Управление на собствеността“ към Пленума на Висшия съдебен съвет, взето по протокол № 03/05.02.2025 г., т. 20, във връзка с необходимостта от обезпечаване с допълнителен сграден фонд структурите на прокуратурата в гр. Перник.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

8.1. ПРИЕМА за сведение доклад от извършен оглед на имот, представляващ  – „Сграда – общежитие“ с идентификатор 55871.505.841.7 по КККР на гр. Перник, находящ се в гр. Перник, ул. „Отец Паисий“ № 41а, собственост на „БДЖ – Товарни превози“ ЕООД.
8.2. ВЪЗЛАГА на дирекция „Управление на собствеността на съдебната власт“ към АВСС, във връзка с проявен интерес към недвижим имот, представляващ сграда с идентификатор № 55871.505.841.7, находяща се в гр. Перник, ул. „Отец Паисий“ № 41А, да изготви писмо до министъра на транспорта и до управителя на „БДЖ – Товарни превози“ ЕООД, с което да се изиска оценка на сградата, изготвена от лицензиран оценител и информация относно необходимостта от прилагане режима на чл. 66, ал. 1 във връзка с чл. 33 от Закона за собствеността. След получаване на информацията преписката да се докладва отново на комисия „Управление на собствеността“ за изготвяне на предложение до Пленума на ВСС относно придобиване на имота, за нуждите на структури на прокуратурата в гр. Перник. 
8.3. ИЗПРАЩА решението по т. 8.2 на и.ф. главен прокурор на Република България на разпореждане, на административните ръководители на Окръжна прокуратура  - Перник и Районна прокуратура - Перник, за сведение.

ПРЕДСЕДАТЕЛ НА КОМИСИЯ
„УПРАВЛЕНИЕ НА СОБСТВЕНОСТТА” 
КЪМ ПВСС: /п/ СТЕФАН ГРОЗДЕВ